March 12, 2014 - Menings - 7 comments
Die verkiesing sluip nader, nou moet hy net kom en klaarkry sodat die verdelers vir die volgende vyf jaar kan stil wees.
Baie onlangs nog kry Neelsie ‘n skrywe van ‘n bestuurslid van ‘n nuwe party onder oë wat so swetsend is, dat selfs ‘n matroos sou bloos.
Dit is natuurlik nie verbasend nie aangesien ‘n hele paar van hierdie spesifieke party se bestuurslede se taalgebruik veel te wense oorlaat.
Ek wens net dat almal wat dit nog oorweeg om vir hierdie klomp vuil matrose te stem, vinnig genoeg uit hulle diepe slaap geruk word. Maar helaas, dit sal seker eers gebeur nadat dit te laat is – as dit ooit gebeur!
Dit is juis op dae soos hierdie dat ek baie dankbaar is date k nie deelneem aan hierdie sirkusagtige vertonings wat partypolitiek is nie.
Daar is ‘n tyd vir stry en daar is ‘n tyd vir ly. Stryery oor deelname al dan nie het gekom en gegaan, nou moet elke wegblyer in stilte gaan ly totdat 8 Mei aanbreek en alles verby is.
Ek wil tog ‘n beroep doen op ons mense om in hierdie dae baie versigtig te wees vir verleiers en misleiers. Dit wil al hoe meer voorkom of die regime sy agente opdrag gegee het om soveel as moontlik regdenkendes in die sop te laat beland. Net omdat iemand sê hy dink en voel soos jy, is geen tasbare bewys dat dit wel die geval is nie. So wees maar versigtig vir mense wat praatjies begin oor oorlog en wapens. Veral op die sosiale media.
Die laaste ding wat jy wil hê is om nou in die tronk te gaan sit vir onverantwoordelike uitlatings. Wees dus paraat en moenie met ‘n slap riem gevang word nie. Daar moet nou gefokus word daarop om soveel as moontlik mense te registreer by die VVK sodat die wettige roete momentum kan opbou.
Vind meer uit oor die VVK en Volksraad, gaan besoek www.vvk.co.za en www.volksraad.co.za
Doen dit vir jou man/vrou/kinders/kleinkinders/nageslag of selfs net vir jouself. Raak betrokke by die eerbare stryd!
7 thoughts on “Ek sien dit so!”
DuP du Plessis March 12, 2014 at 2:37 pm
Verw: “Baie onlangs nog kry Neelsie ‘n skrywe van ‘n bestuurslid van ‘n nuwe party onder oë wat so swetsend is, dat selfs ‘n matroos sou bloos.”
Dankie vir hierdie stukkie bemoediging oor hoe ons van die oorverdowende Party-politieke gesnater in die volgende paar weke ontslae kan raak.
Die artikel “Stemmers word al minder” het skielik gestyg tot die tweede hoogste op ‘Die Vryburger’ se lys van gewildste artikels. Ek is seker dat, as die voorpraters van stemme vir daardie party self ook daardie skrywe gelees het, sou hulle dalk hul geesdrif vir daardie partyleier ook in heroorweging geneem het.
Arnold March 12, 2014 at 3:43 pm
Waarom nie die Party by die naam noem nie???
Ek is seker een van die kommentators daar wat die meeste komentare daar gelewer het.
Matroos taal kan enigiemand goed gebruik. Ek beperk my woordeskat tot die minimum wat dit betref. Nie altyd suksesvol nie, maar dit is ongelukkig die Boer in my wat ontwaak as ek met liberalisme te make het.
Ek het ook gelees dat hier iewers melding gemaak was van die “Skyn” Regse. Ek is nie ‘n regse nie. Ek is konserwatief. Wie ookal die “Regse” woord gemunt het, het dit nie met fietageit verbind nie.
Die rede waarom ek vir Front Nasionaal, wat hier in ‘n fluisterstem genoem word, gaan stem is vir een enkele rede alleen.
Vir selfbeskikking. Nadat dit verkry is, dan kan daar voortgegaan word met moddergooi. Dit sal veeeeel makliker wees om van ongewensde elemente ontslaë te raak, as wat dit huidiglik is om Selfbeskikking te kry.
Ek gee nie ‘n flenter om oor die metode wat toegepas word, of wie die persone is wat dit bewerkstellig nie.
‘n Skip is meer werd in ‘n storm see as op droë grond.
DuP du Plessis March 12, 2014 at 4:38 pm
Ek is redelik seker dat die “matroostaal” waarna Neelsie verwys, te doen het met die geskrifte wat Dan Roodt in die verlede gepubliseer het. As jy verkies om dit liewer nie te lees nie, is dit seker jou goeie reg, ek sou ook nie. My aanmerking oor “oorverdowende Party-politieke gesnater” moet jy maar aantrek of ignoreer as dit jou pas, of nie.
Maar, dankie dat jy reguit praat en nie “matroostaal” gebruik nie. Soos ek genoem het, as dit jou keuse is om te gaan stem, kan ek nie in jou pad staan nie, maar dit is ook my reg om my opinie oor “nie-stem” te lewer en te probeer motiveer. As die FN se poging vir selfbeskikking sukses behaal, belowe ek om hulle poging toekomstiglik in ‘n ander lig te beskou en dan te ondersteun, maar dit sal maar sonder my stem moet geskied, ek stem nie en moddergooi is ook nie my gebruik nie.
Ek het self ook ‘n hekel in die term “Regse” want daarmee probeer die Joodse media altyd een of ander Party-politieke bordjie om iemand se nek hang, en aangesien dit uit die mond van iemand in die Party-politiek gekom het, het ek dit ook net-so geplaas.
Arnold March 12, 2014 at 6:00 pm
Ek sien maar min verskil tussen ons twee se sienswyses. As jy in ag neem dat ons voorvaders op ‘n windverwaaide skippie vir ongeveer ‘n jaar lank op see moes rond dobber voordat dit uiteindelik hier geland het, en nog boonop na ‘n land waarvan daar nie eens ‘n kaart bestaan het nie, dan is ons seker maar taamlik bedonderd.
Dit is ook so dat mens nie iemand regtig kan meet aan ‘n paar sinne wat hy op ‘n webtuiste kwyt raak nie.
Ook goed dat ons nie meer sommer goedsmoeds ‘n politieke leier volg nie. Kyk net waar het “saamstaan” met die “JA” stem ons gebring.
Vir jou standpunt het ek respek, want jy is van die min twisgeeste wat jou standpunt met feite kan verdedig.
As Front Nasionaal ‘n gewone Politieke party was, wat deel van die regering wou uitmaak, sou ek erger as jy teen hulle tevelde getrek het. Ek, en ek glo dat almal wat vir hulle gaan stem, dit vir slegs een rede gaan doen.
Vir die selfde rede wat julle Organisasie bestaan. Om vir ons ‘n staat te skep waarin ons oor ons self gaan regeer.
Kordaat Neelsie March 12, 2014 at 6:50 pm
Jy is geregtig op jou mening, by implikasie dan natuurlik ook geregtig op jou keuse om deel te neem aan hierdie komende verkiesing. Die rede vir my fluistering soos jy dit stel, is omdat FN hulleself reeds keer op keer bewys het as oneerbaar wanneer hulle direkte vrae gevra word. Hiervan is bewyse op die sosiale media vrylik beskikbaar. Dit is dus nie ek wat so sê nie, maar die bewyse self. Ek kan nie aan hierdie bose verkiesings deelneem nie, ek het ‘n morele kompas wat my lei, en daardie kompas vertel vir my dat ek nie mag deel hê aan ‘n bestel se verkiesings waar gelyke gelowe, aborsie(koelbloedige kindermoord!) en volksmoord goedgekeur word nie. Ek kan ook nie myself dwing om legitimiteit te verleen aan ‘n stelsel wat buitendien onwettig is nie. Ook kan ek nie vir een oomblik dink daaraan om my kruisie te trek op dieselfde briefie as wat volksmoordenaars en verkragters hulle kruisies trek nie. Elkeen moet sy/haar eie besluite neem, hierdie is van die redes vir my besluit om nie te stem nie. Hierdie is die honderdjarige herdenking van die 1914-Rebellie, soos daardie dapper Bittereinders, rebelleer ek ook vandag teen hierdie bose bestel se verkiesings. Stem reg, bly weg! Geen kwade gevoelens Arnold, bloot ‘n meningsverskil tussen twee volksgenote wat dieselfde einddoel nastreef.
Ek wou u nog antwoord op die vorige uitgawe se kommentaar oor ons mekaar nie te siene gekry het by Majuba nie. Dit is hartseer, ons moet miskien volgende keer afspreek om iewers te ontmoet. Terug by die onderwerp ter sprake, die swetsende matroos is toe in hierdie geval nie Dan Roodt nie, maar ‘n ander bestuurslid van FN! Hierdie rubriek was nie bedoel om modder te gooi nie, maar bloot ‘n oorvertelling van ware gebeure. Ek is baie dankbaar dat ek nie vir sulke mense hoef te stem nie. Ons eie verkose Volksraad is duidelik in ‘n ander klas.
Arnold March 12, 2014 at 7:04 pm
Om swaarde te kruis met my eie mense met wie ek die selfde drome deel, is nie in my gene nie.
Ek sal ook nie ‘n oomblik skroom om die wat teen my en my mense wat nog die gesonde Christelikke lewe verkies, met daardie swaard by te kom nie. Ek het reeds iemand baie na aan my verloor. Dalk waarom ek in die oortreffende trap my sienswyse verdedig.
Ek lees die skrywes van kommentators op Front Nasionaal se FB blad. En ja- ek stem saam dat daar maar ‘n erge klomp $%^&#@* is.
Natuurlik weer die doemprofete wat hulle bene by elke boompie en draadpaaljie lig om van hulle verbale diaree onslaë te raak. Hulle is maar oral, en probeer alles wat nie na liberalisme ruik nie, met hulle uitskot te besoedel. hulle argumente het so by so opgeraak, en wend hulle nou na vuil taal. Elke sport het maar sy beserings sêg hulle.
AH Olivier March 14, 2014 at 10:39 pm
Ek voeg my by die nie-stemmers. Partypolitiek het al teveel verdeeldheid en onenigheid in ons volk veroorsaak, soos ons dit die afgelope tyd weereens met die stigting van ‘n nuwe party ervaar het.
Die Boere-Afrikaner Volksraad het die afgelope jare, met baie moeite en kostes, reeds ver gevorder op die pad na selfbeskikking, hoekom dan ‘n nuwe party stig, wat volgens hulleself, presies dieselfde doelstelling het, nl. selfbeskikking?
Op sosiale media kon die namekaar toe beweeg duidelik waargeneem word, om tot groot teleurstelling van almal net weer uitmekaar te spat. Dit kom die duidelikste na vore in die entoesiasme en sukses waarmee Red October aksies verlede jaar gereël en aangebied is met die ondersteuning van heel party volksorganisasies. Dit is ‘n week voor 21 Maart en hoogstens 5 of 6 dorpe gaan deelneem. Mense in leiersposisies moet begin verantwoordelikheid neem vir wat hulle sê en doen. Ons staan op die kant van ‘n gapende afgrond en eie belang moet vinnig begin plek maak vir volksbelang. Die leiers is dit verskuldig aan ons mense op die grondvlak wat elkeen sy beskeie deel probeer doen.